NaiveNeuron/SloPal huggingface dataset:
Viskupič, Jozef, poslanec NR SR (2015-02-05):
Kratučko, keďže mi nevydalo dokončiť tú pointu, a nerád by som, aby zostala na chodbách parlamentu. Čiže áno, umožniť apriórne vystúpenie bez toho, aby sme poslancov vystavovali vôli väčšiny a mali by toto právo priamo z rokovacieho poriadku. Možno len dovysvetlím ten mechanizmus. Navrhovanou úpravou sa zabezpečuje, aby správy europoslancov, ktoré by sme od nich na rok chceli, a zároveň možnosť vystúpiť s niektorým konkrétnym bodom, ktoré súvisia s eurotémou, sa využíva mechanizmus, ktorý náš rokovací poriadok v súčasnosti už pozná pri predkladaní návrhu zákona. Čiže predseda Národnej rady má povinnosť zaradiť správu poslanca Európskeho parlamentu do programu najbližšej schôdze Národnej rady, ustanovenie § 24 ods. 1 rokovacieho poriadku týkajúceho sa hlasovania o návrhu programu sa nepoužijú. Čiže nasledujúci mechanizmus by bol ten štandardný, ktorý poznáme, že táto správa by sa vzala alebo nevzala na vedomie. Toto ustanovenie sa dotýka nielen správ predkladaných poslancami europarlamentu, ale aj správ predkladaných ústavnými činiteľmi, keďže namiesto riešenia legislatívnej ad hoc úpravy sa navrhuje poňať tento aspekt komplexnejšie. V súčasnosti totižto táto skutočnosť nie je v rokovacom poriadku nijako upravená. Čiže prihováram sa za to, aby sme vytvorili ponuku pre našich, naše panie a pánov europoslancov, aby u nich vznikol dopyt po informáciách alebo o poskytovaní informácií plénu. A ako často Lojzo Hlina hovorí, že vystupovanie v tomto pléne nie je len pre plénum samotné, ale aj pre širšiu verejnosť, tak tento mechanizmus by sme mohli umožniť europoslancom. Zároveň však podčiarkujem, že do dnešného dňa čakám, či sa objaví nejaký europoslanec, ktorý požiada toto ctené plénum o vystúpenie, či už ku konkrétnej transpozícii, ktorá sa zaoberá možno portfóliom činností, ktoré rieši v europarlamente, alebo príde s nejakou správou o svojej činnosti v tejto miere na..., v tejto situácii na jeho vlastnej dobrovoľnosti. A bol by som a chcel by som vedieť, ako sa toto plénum k takejto požiadavke zachová. Ak by vyhovelo a mali by sme tu už nejaký úzus vyhovenia takýmto žiadostiam, tak by sme nemuseli takpovediac stáť na vode a vedeli by sme, aká je prax. Doteraz ja podľa mojich informácií som takúto ambíciu nezaznamenal a možno aj týmto vyzývam europoslancov, aby nás národných poslancov a to, čo oni často počúvajú na pôde Európskej únie, že prepojenosť práce europarlamentu s národnými parlamentmi je ako keby najvyššia priorita, tak za seba hovorím a možno aj za kolegov z nášho klubu, že by sme im určite túto možnosť otvorili, a dúfam, keďže v tomto pléne má väčšinu strana SMER, že by sme na tomto našli zhodu a europoslancom dovolili informovať o ich činnosti aj toto plénum. Takže dúfam, že táto výzva bude úspešná, a uvidíme, aký úzus, aká prax sa v pléne parlamentu v tejto miere alebo v tejto konkrétnej situácii uplatní. Ďakujem za pozornosť a ešte raz vás žiadam týmto o podporu.
Šeliga, Juraj, podpredseda NR SR (2021-03-18):
Dámy a páni, budeme pokračovať v prerušenom rokovaní, a to v súlade s rokovacím poriadkom hodinou otázok , ktorú týmto otváram. Štandardne do včera do dvanástej poslanci a poslankyne položili 30 otázok na členov vlády. Pani poslankyňa dáva na mňa pozor, aby som to dobre prečítal. Overovatelia schôdze vyžrebovali ich poradie. Na predsedu vlády nebola položená žiadna otázka adresovaná. Pán predseda vlády sa ospravedlnil. Svojím zastupovaním poveril pána podpredsedu vlády a ministra financií Hegera, ktorého poprosím, aby oznámil, kto z členov vlády bude odpovedať na otázky za neprítomných členov. Nech sa páči, pán podpredseda.
Galko, Ľubomír, poslanec NR SR (2015-04-16):
Ďakujem pekne. Len veľmi krátko. Pán poslanec Cicoň, neviem, čo to je tranzistor, ale veľmi dobre viem, čo je to smerácky politický mopslík, lebo to ste vy. A čo sa týka pána Lebockého, vám jednoducho neverím, pretože vy tu hlasujete ako figúrky, a včera z tej tlačovej besedy bolo jasne vidno, ako to bolo napríklad pánovi Pellegrinimu veľmi, veľmi nepríjemné, tá tlačová beseda. Stál tam, červenal sa, prešľapoval tam z nohy na nohu, že musí robiť niečo, čo mu veľký bos, osobný priateľ oligarchu SMER-u pána Širokého, ktorý ožobráčil celé Slovensko a drobných živnostníkoch a ich rodiny priviedol do likvidácie a do existenčných problémov, a pán Pellegrini sa musel mlčky prizerať a musel papagájovať, s prepáčením, názor svojho veľkého bosa, pretože ten nemôže konať inak, pretože ak by konal inak, tak by nepochoval len oligarchu SMER-u, ale pochoval by aj sám seba a celú stranu. Ďakujem pekne.
B. Bugár, podpredseda NR SR: (2002-07-09):
Pýtam sa navrhovateľa, či chce zaujať stanovisko k vlastným pozmeňujúcim návrhom. Pán poslanec Budaj, pýtam sa, či chcete zaujať stanovisko ako navrhovateľ k vlastným pozmeňujúcim bodom. Nie. Pán spravodajca nie. Prerušujem rokovanie o tomto bode programu. Ďakujem aj pánu navrhovateľovi, aj spravodajcovi. Budeme pokračovať prvým čítaním, pardon. Hlasovať, štyri body sme prerokovali, takže hlasovať sa bude až o 11.00 zajtra. Ak by sme dnes poprípade ešte prerokovali ďalších 10 bodov, tak skončíme, to budú poslanecké návrhy a potom s rôznymi správami členov vlády začneme až zajtra. Taký je predpoklad. To záleží, samozrejme, na poslancoch. Takže hlasovať sa teraz nebude. Hlasovať sa bude o 11.00 hod. Ďakujem za upozornenie. Zabudol som tieto informácie vám povedať. Takže budeme pokračovať druhým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 544/1990 Zb. o miestnych poplatkoch v znení neskorších predpisov. Návrh zákona ste dostali pred prvým čítaním ako tlač 1429 a informáciu o výsledku prerokovania tohto návrhu vo výboroch máte ako tlač 1429a. Za skupinu poslancov návrh zákona odôvodní poslanec Anton Juriš. Pán poslanec, nech sa páči, máte slovo. A. Juriš, poslanec: Vážený pán predsedajúci, vážené kolegyne, kolegovia a hostia. Návrh skupiny poslancov na vydanie zákona, ktorým sa mení a dopĺňa zákon Slovenskej národnej rady č. 544/1990 Zb. o miestnych poplatkoch v znení neskorších predpisov, predložilo viacero poslancov. Tento zákon má za účel upraviť platenie miestnych poplatkov, ide najmä o kúpeľné mestá a miesta sústredeného cestovného ruchu. Platí sa to aj doteraz, ale sú tam určité problémy. Tento návrh zákona navrhuje, aby sa platilo za prvý aj posledný deň pobytu, pretože tu sa najviac robia také, dá sa povedať machinácie alebo nečestnosti. A mestá, obce potom prichádzajú o i tak skromný príjem. Tieto miesta a obce majú za úlohu aj udržiavať poriadok, potrebujú propagáciu cestovného ruchu a takto im tie malé prostriedky unikajú. Tento navrhovaný poplatok bude platiť každý, kto sa prechodne zdržuje za účelom rekreácie alebo zdravotnej starostlivosti, ale nie za pobyt v nemocniciach alebo tí, ktorí sú kúpeľní hostia na X-ku, čiže tí, ktorí sa liečia, čiže nie je to kúpeľno-rekreačný pobyt, ale je to liečebný pobyt. Tak tam sa neplatí. Doteraz sa tie poplatky pohybujú od 8 do 15 korún. Je to podľa uznesenia zastupiteľstva a pri cenách pobytov nehrá to príliš veľkú úlohu, či sa bude platiť aj za prvý a posledný deň. Pretože pri trojtýždňovom pobyte je to okolo 30 korún maximálne, môže to byť 16, 18 korún, takže nehrá to veľkú úlohu, ale spraví sa poriadok v rámci evidencie týchto kúpeľných a rekreačných hostí. Dúfam, že túto malú novelu zákona podporíte. Ďakujem.
Glváč, Martin, podpredseda NR SR (2017-09-11):
Ďakujem. S faktickými poznámkami dvaja poslanci. Ukončujem možnosť prihlásiť sa. Pani poslankyňa, dvaja poslanci, pán poslanec Kresák to tu stláča, ukončujem možnosť prihlásiť sa. Pani poslankyňa Bašistová a Zimenová. Nech sa páči.
Bublavý, Dušan, poslanec NR SR (2014-05-29):
Čiže poprosím, aby sme...
P. Paška, predseda NR SR: (2009-04-28):
(Hlasovanie.) 133 prítomných, 78 za, 54 sa zdržalo, 1 nehlasoval. Aj bod 8 sme schválili.
Šutaj Eštok, Matúš, poslanec NR SR (2021-06-30):
Milý Igor, keďže sme si už potykali, tak ti budem hovoriť Igor. Musím povedať, že to dnes bolo veľmi slabé. Ani standing ovation od pročkovcov, ani slzička, dnes to ozaj, mal si aj lepšie dni. Zabudol si, že toto odvolávanie je o tebe. O tom, že ty si zlyhal ako predseda vlády, ako minister financií. To nie je odvolávanie Petra Pellegriniho. A ty keď sa s ním ideš merať, tak ja ešte raz ti pripomeniem, že kto ty si. Ty si bezdomovec, lebo podľa tvojho daňového priznania nevlastníš nič, majetkového priznania nevlastníš nič, nič nevyužívaš, ani to, chodíš MHD-čkou do roboty, nikde nebývaš, ani u ženy. Si usvedčený daňový podvodník. Usvedčený! A len preto nie si v base, lebo ten skutok, ktorý si spáchal, bol premlčaný. Si klamár, falošný a zákerný. To nehovorím ja, to hovorí tvoj najbližší koaličný partner Richard Sulík, ktorý ťa najlepšie pozná, pretože ťa vytiahol na kandidátke sem do parlamentu. Si plagiátor! Ty si ukradol diplomovú prácu. Tu sme ťa odvolávali. Na Danka si kričal, že je niečo na poličke. Tak ty si čo? Ty si to niekoľkokrát na poličke. Ale to najhoršie je, že ty si hlava organizovaného zločinu. Ty si hlava organizovanej skupinky špeciálnych prokurátorov, vyšetrovateľov, ty si tá hlava. Ti si tá hlava a ja verím, že raz za to ponesieš trestnoprávnu zodpovednosť. Ponesieš trestnoprávnu zodpovednosť nielen za to, že si tou hlavou, ale za to, že si tu spôsobil úmrtia stovky ľudí, o ktorých si tak rád hovoril, keď si pálil sviečky ešte v minulom volebnom období. A to, že si zlyhal, to si nemyslíme iba my. To si myslí 90 % ľudí na Slovensku. Choď sa prejsť po ulici, keď si taký frajer. Choď sa prejsť po ulici, choď sa prejsť po Bratislave, nedošiel by si domov, pretože by ťa ľudia zbili ako posledného psa. Tam si sa dostal za svojej vlády. Za rok a pol. (Potlesk.)
Lipšic, Daniel, poslanec NR SR (2015-12-08):
Bod 5. V § 108 ods. 4 sa za slovo „priechode“ vkladajú slová „alebo Slovenskej informačnej služby“. Bod 6. V § 108 odsek 6 znie: „(6) Letecký dopravca je povinný informovať cestujúceho o poskytnutí údajov podľa odseku 4; to neplatí, ak ide o poskytnutie údajov Slovenskej informačnej službe. Letecký prepravca musí poskytnuté údaje zlikvidovať do 24 hodín po prílete lietadla.“ Čl. XVI „Tento zákon nadobúda účinnosť 1. januára 2016.“ Predkladacia správa. (Rečník sa opäť odmlčal pre neutíchajúci ruch v sále.)
Poliačik, Martin, poslanec NR SR (2014-09-24):
Alojz, presne ako hovoríš, ja tých mladých ľudí v Bratislave poznám. Ako ony, tie bratislavské hipsterčatá, už sú mi tak prirastené ku koži, že jak jeden z nich vyzerám. A práve preto pre mňa ten príbeh Starej tržnice, dobre, ja som nepoznal technicality doteraz, ja som poznal, že to dostali. A čo sa tam odvtedy deje, je dobrým príbehom. A podľa mňa tá zodpovednosť stále je na prstoch každého jedného toho člena zastupiteľstva na magistráte a už tobôž, že to je pre nájom za euro. Tam je tá obrovská zodpovednosť tých volených zástupcov, že dali dôveru týmto ľuďom. A ja nebudem s tebou sa hádať vo veci, že sa to nedalo spraviť lepšie. Ale obávam sa, obávam sa, že častokrát v momente, keď by takýto priestor bol reálne daný na súťaž, tak peniaze akýkoľvek dobrý nápad zabijú. To sa mohlo a môže sa stať. A čo sa týka starých hradieb, ja som sa rád po nich prechádzal, keď som sa prisťahoval do Bratislavy v tom ´99. roku, potom som sa dlho, dlho prechádzať nemusel a nemohol, lebo to bolo zatvorené. A tá prvá brigáda, ktorá tam bola, keď sa tie stromy a kríky odtiaľ odvážali preč, tak som si dal ten deň, požičal som si pílku od tých chlapcov a celý deň som tam strávil a pomáhal im s čistením toho priestoru, lebo ho považujem za veľmi vzácny a jednoducho som chcel prispieť k tomu, aby sa tam opäť dalo žiť. A opäť to bolo iba o tom, že sa zorganizovala partia mladých ľudí a nebola za tým nijaká veľká tlačenka, nijaké veľké peniaze. A ak títo ľudia prejavia záujem konkrétnu časť toho priestoru zveľadiť, takisto by som im to odklepol.
M. Číž, podpredseda NR SR: (2007-10-19):
Teraz ešte v rozprave vystúpi v zmysle § 27 ods. 8 rokovacieho poriadku pani poslankyňa Tóthová, ktorá vykonáva zároveň funkciu spravodajkyne.
Podmanický, Ján, poslanec NR SR (2010-11-04):
Ďakujem pekne. Sloboda a solidarita len pokračuje v hrubom prekrucovaní a hrubom porušovaní a pošliapavaní rokovacieho poriadku Národnej rady Slovenskej republiky. Tak áno, ja doplňujem pána exministra Maďariča a chcem vystúpiť k jeho slovám a k jeho vystúpeniu v súvislosti s návrhom vlády na skrátené legislatívne konanie. A chcem dodať, že Sloboda a solidarita hrubo pošliapava rokovací poriadok tak ako to tu už dnes dokázala niekoľkokrát a opäť aj návrh, ktorý predložil pán minister kultúry je dôkazom toho, že absolútne hrubo mieni pokračovať v porušovaní zákonov aj ďalej. Pretože nie je dôvod na skrátené legislatívne konanie. Predložený návrh, ktorý predkladá pán minister kultúry, vôbec nezodpovedá požiadavkám rokovacieho poriadku, kedy má byť vyhlásený alebo kedy môže sa postupovať skráteným legislatívnym konaním. Nie sú naplnené dôvody na skrátené legislatívne konanie a prikrývať to nejakým ekonomickým riešením problémov Slovenskej televízie, je len hrubá zámienka, ktorú pán minister kultúry používa. Veď predsa, ak má televízia problém, tak riešme televíziu a neriešme rozhlas, ktorý problém mená. Čiže ide tu len o hlúpe, hrubé a vulgárne ovládnutie Slovenskej televízie, kde máte nevyhovujúceho riaditeľa. To sa tu už opakovalo v roku 1998 a pán minister kultúry bohužiaľ, je mi ľúto, znova, opakuje túto smutnú históriu slovenskej demokracie, kedy ide táto vláda hrubo ovládnuť Slovenskú televíziu. A to je podstatou celého návrhu zákona, to je podstatou aj tohto skráteného legislatívneho konania. Z toho mi je veľmi ľúto.
Laššáková, Ľubica, poslankyňa NR SR (2023-06-16):
Ďakujem veľmi pekne za slovo, pán predsedajúci. Milí kolegovia, vy ste obidvaja profesionáli, ktorí viete, o čom hovoríte, a o to viacej si cením, že ste teda podporili môj pozmeňujúci návrh. Nechcela som zdržiavať, naozaj je to tak ako hovoril Dušan Jarjabek, že mali by sme možno počas celej konferencie možnosť hovoriť o tom, čo vlastne všetko treba v tej RTVS-ke. Prečo sa plazí, hoci by to mala byť výkladná skriňa naozaj našich médií. Pre krátkosť času som napríklad nespomenula, že samostatnou kapitolou sú tri kreatívne centrá, ktoré v rámci bratislavského, košického a banskobystrického štúdia už sú v nástreloch a už existujú, ale musia sa ešte dobudovať, aby boli schopné ponúkať priestor mladým ľuďom, ponúkať priestor ľuďom v slobodnom povolaní, proste aby mohli fungovať tak, ako kreatívne centrá fungujú v celej Európe. Takže veľmi pekne ďakujem za vaše faktické poznámky, cením si ich.
S. Janiš, poslanec: (2007-09-12):
Pán podpredseda Národnej rady a kolegyne a kolega   zo SMER-u, nerobme tu, alebo nerobte tu zo slobodne rozmýšľajúcich občanov novodobých otrokov SMER-u a administratívy SMER-u. Nezahmlievajte svojím vystúpením túžbu SMER-u zobrať a ukradnúť ľuďom peniaze z ich účtov a minúť ich na vaše politické radovánky a ešte to farizejsky vydávať a ohlupovať ich, že je to v ich prospech.
Blanár, Juraj, poslanec NR SR (2013-09-25):
Vážená pani poslankyňa, viete, ja nerád idem do histórie, ale niekedy je to potrebné pre osvieženie pamäti a pripomeniem vám, že vy sami ste ako poslanecký klub aj počas vládnutia hovorili o tom, že je potrebné urobiť nejakú zmenu, ale pod vplyvom možno okolností, ktoré ste mali v koalícii, ste neboli schopní také niečo urobiť. Dnes sa hráte na nejaké demokratické princípy, ktoré sú už dnes zakotvené v rokovacom poriadku, podľa ktorých ste sa niekoľko volebných období vy riadili, a nemali ste k tomu žiadne výhrady. Alebo aspoň som nezachytil z vašej strany, aby ste dávali nejaké pozmeňujúce návrhy. Dnes, keď je jasne zadefinovaná situácia, nastal tu, nastala tu situácia taká, že poslanecký klub, ktorý v zmysle rokovacieho poriadku nemá dostatočný počet poslancov, tak je potrebné vyriešiť, ako bude existovať, tak dnes chcete robiť z toho politiku. Samozrejme, že popritom sme boli ochotní robiť aj iné úpravy, ktoré sa za to obdobie, čo je tento rokovací poriadok v platnosti, vylepšili v spoločnej diskusii. Ale myslím si, že pani podpredsedníčka a predkladateľka pani Laššáková jasne povedala vo svojom vystúpení, že ak tu nie je takáto dohoda, tak my urobíme úpravu, ktorú je potrebné urobiť, a keďže nie je tu dohoda na ďalšie úpravy, tak ideme vyriešiť aspoň tento problém, ale nie takým spôsobom, že budeme teraz robiť z toho trhací kalendár, ako vy dnes navrhujete. Viete, že jednoducho toto je potrebné urobiť nejakým spoločným konsenzom a vy o ten konsenzus, bohužiaľ, nemáte záujem. Všetko to, čo robíte, je len torpédovanie tejto snahy, ktorú tu my sa snažíme teraz urobiť, a pritom veľmi dobre viete, pani poslankyňa, že je to potrebné urobiť.
Štefanec, Ivan, poslanec NR SR (2013-03-20):
Ďakujem pekne, pani podpredsedníčka. Pán poslanec Jasaň, tak, ako vaši kolegovia a vaša vláda, stále sa nás snažíte neúspešne presvedčiť, že vlastne vy za nič nemôžete, že to prichádza samo, že to prichádza z vonka, že nezamestnanosť rastie automaticky. Všetci vieme, že tomu tak nie je. Keby ste neprijali zlý Zákonník práce, keby ste nezrušili rovnú daň, keby ste neúmerne nezvýšili dane na najvyššiu úroveň z postkomunistických krajín, čo sa týka firemných daní, keby ste nezvýšili odvody a nezhoršili podnikateľské prostredie na najhoršiu úroveň, odkedy sa meria, od roku 2001, no tak by sme nemali rastúcu nezamestnanosť. Toto je výsledok vašej práce. Nie je to náhoda, lebo aj za prvej vlády SMER-u ste odovzdávali krajinu s rastúcou nezamestnanosťou, s rastúcou zadlženosťou, so zhoršenou životnou úrovňou. Táto vaša politika sa nezmenila, pokračuje aj za súčasnej vašej vlády, keď sa už nemáte na koho vyhovárať, ale keď občania majú možnosť na vlastnej koži, bohužiaľ, pocítiť výsledky vašej práce. A tie výsledky sú opäť len v zhoršení života a v istote, že sa ľudia nebudú mať lepšie. Ďakujem.
Dubačová, Viera, poslankyňa NR SR (2016-06-16):
Ďakujem. Vážený pán predsedajúci... (Prerušenie vystúpenia predsedajúcim.)
Blahová, Natália, poslankyňa NR SR (2017-03-28):
Ďakujem pekne za slovo. No, pán poslanec Hrnko, vystúpili ste preto, aby ste deklarovali svoju príslušnosť k Mečiarovým pohrobkom. Ďakujeme za toto priznanie, ale vedeli sme. Vy hovoríte, že to nebol zločinecký režim, lebo vy ste vtedy len testovali hranice. Vážne? Vy ste vtedy len testovali hranice? Hranice zákonnosti, hranice spravodlivosti? Pán Hrnko, vy ste sa museli zblázniť! Jediné z toho, čo ste povedali a s čím súhlasím, je, že toto sú 50. roky ako vyšité, lebo živia krivdy a bezprávie.
Poliačik, Martin, poslanec NR SR (2010-08-04):
Pán kolega Maďarič, ja chápem, že môže byť veľmi ťažko pochopiteľné, že niekto bude v politike všetkými možnými prostriedkami bojovať za možnosť splniť predvolebný sľub. Chápem to, že nemusí byť úplne pochopiteľné, že niekto urobí všetko pre to, aby rovnými očami sa mohol pozerať svojim vlastným voličom do očí a povedať, že urobil som maximum, aby som v politike urobil to, čo som vám sľúbil. To bol jediný dôvod, prečo tu týždeň v médiách prebehla výmena názorov medzi koalíciou a našimi štyrmi poslancami. Ale v mene poslaneckého klubu SaS, ktorý stále číta 22 členov, si vyprosujem akékoľvek reči o kupovaní poslancov, pretože jediné čo sa udialo, je to, že sme potrebovali nájsť cestu k tomu, aby sme plnili to, čo sme pred voľbami voličom sľúbili, na rozdiel od strany, ktorá si nedala ani tú námahu, aby nejaký predvolebný program napísala, lebo, keď som si pozrel predvolebný program práve strany Smer, tak väčšiu znôžku všeobecných blábolov som naozaj už dávno nečítal. (Potlesk.)
Jarjabek, Dušan, poslanec NR SR (2011-09-13):
Pán kolega, pán poslanec, strašne ťažké je byť vtipný o štvrť na päť ráno, fakt. Môžete sa pokúšať, o čo chcete, jednoducho to nejde. Ja som celkom nerozumel, čo ste tým vaším prejavom chceli povedať, či to mala byť oslavná óda, či vlastne čo to bolo? Uvedomil som si, že nepriamo ste priznali, že za vlády Ivety Radičovej sa kradne, aj keď málo, to je pre mňa veľký posun v tom všetkom, čo tu zaznelo. No a vy ste všeličo pospomínali, ten váš prejav by sa dal nazvať asi „Od Radičovej smerom k Churchillovi“. Inak naozaj bolo tam toho veľmi veľa. No a aby som vás parafrázoval na záver, pán poslanec, zachraňujete štát, ale ľudia vám mrú, to si uvedomte! Ďakujem za pozornosť. (Potlesk.)
A. Belousovová, podpredsedníčka NR SR: (2007-02-08):
Ďalšia faktická poznámka – pani poslankyňa Žitňanská.
Bugár, Béla, podpredseda NR SR (2017-06-21):
Nech sa páči, prezentujme sa a hlasujeme. (Hlasovanie.) Prítomných 122 poslancov, za 75, proti 47 poslancov. Konštatujem, že uznesenie sme schválili. Teraz pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady (tlač 550). Teda dávam hlasovať o uznesení, ktorým Národná rada berie na vedomie písomné odpovede členov vlády na interpelácie podané predsedovi Národnej rady do 25. mája 2017. Nech sa páči, prezentujme sa a berme na vedomie. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podaných na 17. schôdzi Národnej rady Slovenskej republiky a do 25. mája 2017 , tlač 550.) (Hlasovanie.) Prítomných 120, za 74, zdržalo sa 46 poslancov. Konštatujem, že uznesenie sme schválili. Teraz budeme hlasovať o návrhu uznesenia k Výročnej správe o činnosti Ústavu pamäti národa za rok 2016 (tlač 501). Prosím teraz pani poslankyňu, pani predsedníčku výboru pre ľudské práva a národnostné menšiny Eriku Jurinovú, aby uviedla hlasovanie.
M. Hort, podpredseda NR SR: (2009-02-10):
A teraz dávam slovo predsedovi výboru pre financie, rozpočet a menu poslancovi Jozefovi Burianovi, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu zákona vo výbore. Pán predseda výboru, nech sa páči, máte priestor na úvodnú spravodajskú informáciu.
P. Hrušovský, predseda NR SR: (2004-11-30):
J. Hurban, poslanec: Ďakujem pekne. Vážený pán predseda, predkladám návrh na doplnenie programu 33. schôdze Národnej rady o tento nový bod: Návrh na uznesenie Národnej rady Slovenskej republiky k zabezpečovaniu prepravy vo verejnom záujme v rokoch 2004 a 2005. Navrhujem, aby tento bod bol zaradený do programu ako 20. bod, pretože logicky súvisí s prerokúvaným vládnym návrhom zákona o štátnom rozpočte na rok 2005. Veľmi kratučké odôvodnenie, ak dovolíte. Téma vykonávania verejnej prepravy, najmä autobusovej prepravy, už niekoľko mesiacov rezonuje vo verejnosti a som presvedčený, že už dozrel čas, aby sa touto témou zaoberala aj Národná rada. Ďakujem pekne za slovo.
M. Číž, podpredseda NR SR: (2008-03-28):
A slovo odovzdávam pani poslankyni Kláre Sárközy.
A. Belousovová, podpredsedníčka NR SR: (2009-02-10):
Vyhlasujem všeobecnú rozpravu za skončenú. Pán navrhovateľ, chcete sa k rozprave vyjadriť? Nech sa páči.
Hrnčiar, Andrej, podpredseda NR SR (2016-09-08):
Otváram všeobecnú rozpravu. Do rozpravy som dostal osem písomných prihlášok. Za klub OĽANO pán poslanec Vašečka, za klub SME RODINA pán poslanec Kollár. Ďalší v poradí sú prihlásení rečníci pán poslanec Gábor Grendel, Erika Jurinová, Karol Galek, Milan Krajniak, Peter Pčolinský a Eduard Heger. Nech sa páči, pán poslanec Vašečka za klub OĽANO.
Karahuta, Jaroslav, poslanec NR SR (2023-06-16):
Ďakujem veľmi pekne. Pán minister, čo sa týka, čo sa týka úpravy toho zákona, viete, upraviť tento zákon za dva dni, to je v podstate ako prerobiť zo Škody 120 auto na nejaké Lamborghini. Že to by ozaj chcelo sadnúť si na niekoľko týždňov, lebo je to ťažký zákon, ozaj to je ťažký zákon. Vy nemáte ľahkú pozíciu, ja vám verím, ale to je zákon, ktorý sa nedá upraviť tým, že zmením u igelitových tašiek termín z 1. augusta na 1. júl a 1. august 2025. Tak to nefunguje. A mňa ozaj mrzí, že toto, čo sa teraz deje, sa dialo celé tie tri roky, ale človek sa učí. Ja som nebol predtým v Národnej rade, aby som mohol, mohol nejako získavať skúsenosti, tie som získaval až teraz, a ozaj v každom jednom zákone nechápem, z čo... no nechápem, chápem, kvôli čomu to je, hej? Ale nepochopiteľne strkali tam veci, aby ovládla úzka skupina ľudí nejakú činnosť, buď vidiek alebo odpadové hospodárstvo. V podstate, viete, to Slovensko je tak malé, že tu každý každého pomaly pozná, Košice majú 350-tisíc, 260-tisíc ľudí. Tí, čo tam, moje deti sa narodili tam, tam ozaj každý každého pozná, hej? A to je štvrťmiliónové mesto, hej, kto sa neprisťahoval zvonku a tam sa narodil a má základnú, strednú a vysokú školu v tom meste a ešte pracuje tam, tí ľudia sa poznajú. Takže vieme, vieme identifikovať, kto za jednotlivými činnosťami, ktoré sa takto vzletnými myšlienkami a tvrdo legislatívne presadzujú, stojí. To sú známe mená. To nie sú anonymy. To nie sú ľudia, ktorí prišli z Marsu. Tí ľudia sú tu, dlhodobo podnikajú a cez určitých ľudí si presadzujú svoje záujmy aj v tejto Národnej rade. A my by sme mali dbať na kvalitu toho legislatívneho procesu a náš záujem by mal byť čisto spoločenský, hej? Ja mám možno tú výhodu oproti veľa ľuďom, že možno mali v rodine bratranca, sesternicu, firma, družstvo, predajňa, závod, ja nemám v rodine nikoho. Ja som už slobodný človek a to mi dáva právo, ako poslancovi povinnosť, a osobne ako právo konať úplne slobodne. Takže poslanci rozhodnú, rozhodnú, ako, ako budeme, ako budeme ďalej postupovať. Ja navrhujem, aby hlasovanie o tomto bode bolo v utorok o sedemnástej hodine. (Rečník sa obrátil na predsedajúceho: „Pán predseda, v utorok o sedemnástej hodine hlasovanie." )
Kollár, Boris, predseda NR SR (2021-06-29):
Ukľudníme sa, prosím, v sále.
R. Chmel, minister kultúry SR: (2004-03-04):
Vážená pani poslankyňa, nemyslím si, že zriadenie Kunsthalle je nejakým stelesnením tzv. veľkej kultúrnej reformy, ako vy vravíte, nezdá sa mi, že v kultúre možno robiť veľké reformy, skôr malé kroky. A jedným z takýchto malých krokov je aj zámer, ktorý sa pokúšame zo stavu idey práve v týchto dňoch a v tomto mesiaci fakticky doviesť do reality, a síce zaplniť jedno biele miesto v systéme slovenských kultúrnych inštitúcií práve touto inštitúciou Kunsthalle, čo je terminus technicus, ktorý v podstate znamená asi toľko ako vytvoriť isté centrum, galériu, múzeum moderného alebo súčasného umenia, čo sú názvy inštitúcií tohto typu v okolitých štátoch a v Európe vôbec. Vychádzame z istej spoločenskej objednávky výtvarníckej obce, ktorá po takejto galérii túži, ale myslím si, že je to spoločenská objednávka oveľa širšia a takáto nezbierková galéria práve v systéme našich inštitúcií, ktoré sa zaoberajú výtvarným umením, dodnes v podstate chýba a myslím si, že bude mať čo povedať nielen tej úzkej obci, ale aj celej našej spoločnosti. Práve v týchto dňoch dokončujeme dokumenty potrebné na zriadenie tohto, nazvime ho, Centra súčasného umenia ako neziskovej organizácie v zriaďovateľskej pôsobnosti ministerstva. Zároveň vo svojom rozpočte sme vyčlenili na tento rok nevyhnutné prostriedky na úpravy v priestoroch existujúceho Domu umenia na Nám. SNP v Bratislave, ktoré by mali umožniť začať s výstavnou činnosťou približne tak na jeseň tohto roka. To znamená, že niekedy v októbri, septembri by sme chceli tam vidieť už prvú výstavu. Financovanie centra tejto galérie, či výstavného priestoru moderného umenia vyplýva z povahy tejto inštitúcie. Na jej činnosť bude prispievať, samozrejme, štát prostredníctvom programov ministerstva kultúry. Bude mať prostriedky z vlastnej činnosti, samozrejme, a bolo by dobré, keby jej zdroje boli dopĺňané aj zo súkromných prameňov, zo súkromných zdrojov. Zriaďovanie podobných centier, ako hovoríte, v ostatných metropolách regionálnych oblastiach Slovenska by zatiaľ malo byť predmetom diskusií na úrovni regionálnych a miestnych samospráv, čo je ešte trochu pri najlepšej vôli, samozrejme, hudba budúcnosti, ako vieme. Ale verím, že zriadenie tejto galérie moderného umenia alebo Centra súčasného umenia v Bratislave by mohlo byť inšpiratívne aj pre nich. Ponúkam tiež možnosť takéto projekty, samozrejme, na ministerstve kultúry odborne konzultovať a, samozrejme, všetku existujúcu podporu, ktorú môže ministerstvo kultúry v tejto veci dávať, tak ponúkneme. Toľko z mojej strany. Ďakujem, pán predseda.
Blaha, Ľuboš, podpredseda NR SR (2023-12-18):
Pán poslanec Igor Janckulík. (Rečníkovi nefungoval mikrofón.) Skúste zapnúť pána poslanca. Už vám ide kolega pomôcť. (Krátka pauza.) Skúste zapnúť vedľajší mikrofón, pán technik.
Laurenčík, Milan, podpredseda NR SR (2021-06-16):
Ďalšiu faktickú poznámku má pripravenú pán poslanec Marian Kotleba, nech sa páči.
B. Bugár, podpredseda NR SR: (2003-06-18):
Pýtam sa pána spravodajcu, či chce zaujať stanovisko k rozprave. Nie. Tlačidlo mi nefunguje na zvonenie, technici, chcel by som upozorniť poslancov, že pristúpime k hlasovaniu. No už zvoní. Nech sa páči, môžeme pristúpiť k prvému hlasovaniu.
Senko, Ján, poslanec NR SR (2011-07-07):
Ale hovorím, že to, nie je to v poriadku. (Prerušenie vystúpenia predsedajúcim.)
L. Gyurovszky, minister výstavby a regionálneho rozvoja SR: (2003-12-11):
Návrh rieši osobitný vzťah štátu v majetku infraštruktúry letísk v procese zmeny právnej formy z príspevkovej formy organizácie na samostatné akciové spoločnosti. Návrh rieši tri hlavné oblasti. Po prvé definovanie prvotnej infraštruktúry majetku ako majetku, ktorý môže byť v súlade s článkom 20 ods. 2 Ústavy Slovenskej republiky iba vo vlastníctve štátu alebo určených právnických osôb, ako aj upravenie spôsobu s jeho nakladaním. Po druhé založenie, vznik a postavenia  a právne pomery akciovej spoločnosti na prevádzkovanie letiska. A po tretie prechod infraštruktúry a súvisiacich pozemkov malých letísk do vlastníctva samosprávneho kraja alebo mesta. Verejný charakter infraštruktúry vo vlastníctve novozaložených letiskových spoločností je zabezpečený obmedzeným spôsobom nakladania s prioritným infraštuktúrnym majetkom. V prípade zrušenia spoločnosti s likvidáciou tento majetok prechádza do vlastníctva štátu za náhradu. Zakladateľom letiskovej spoločnosti a jej stopercentným akcionárom je Slovenská republika, v mene ktorej koná ministerstvo dopravy. Pri malých letiskách infraštruktúra  a súvisiace pozemky, ktoré sa nepoužívajú na založenie letiskových spoločností, sa prevedú na samosprávny kraj alebo dotknuté mestá na základe dohody. Samosprávne kraje tak preberú úlohu garancie verejných záujmov pre letiskové infraštruktúrovanie malých letísk a získajú tak možnosti lepšie ju využiť na rozvoj svojho regiónu. Verím, že prijatie tejto legislatívnej normy zákona o letiskových spoločnostiach podporí sľubný rast leteckej dopravy zo Slovenska. A týmto vás, vážené panie poslankyne a páni poslanci, žiadam o podporu na prijatie navrhovanej právnej normy. Ďakujem za pozornosť.
Figeľ, Ján, podpredseda NR SR (2014-06-03):
Chcete reagovať, pán poslanec? Nie je tomu tak. Nech sa páči, ďalším rečníkom do rozpravy v poradí je prihlásený Marián Kvasnička.
Antal, Peter, poslanec NR SR (2018-09-12):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre financie a rozpočet a Výboru Národnej rady pre pôdohospodárstvo a životné prostredie, Výboru Národnej rady pre verejnú správu a regionálny rozvoj, ďalej aby za gestorský výbor určila Výbor Národnej rady pre pôdohospodárstvo a životné prostredie, aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade.
Pročko, Jozef, poslanec NR SR (2024-01-16):
Mám rozpravu. Na záver poviem v rozprave technicko-legislatívneho charakteru pozmeňovák. Viete, poslali sem tohoto pána, lebo vedia, že on toto bude robiť. Ale nech sa páči, nech sa páči, robte to, obmedz... my nemáme právo, viete, my nemáme právo zasahovať do skráteného legislatívneho konania inak ako rozpravou. To je moje právo vystúpiť tu a povedať občanom môj názor a na záver v rozprave, to hovorí, to hovorí poz... to hovorí rokovací poriadok Národnej rady. Čo robia? Berú nám slovo. Prečo nám berú slovo? Lebo sa boja, lebo nám boja. Myslíte, že ich niekto teraz upozorní, že k veci, k veci, k veci vykrikujú? Myslíte, že ich upozorní? (Prerušenie vystúpenia predsedajúcim.)
Náhlik, Peter, poslanec NR SR (2024-02-15):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2020-12-04):
Ďakujem, pani ministerka. Na vaše vystúpenie evidujem tri faktické poznámky. Nech sa páči, pán poslanec Marek Šefčík.
Laurenčík, Milan, podpredseda NR SR (2021-11-11):
To už bola aj doplňujúca otázka, predpokladám, som sa stratil teraz v tom. Áno, ďakujem. Takže štvrtá otázka je opäť od pána poslanca Martina Čepčeka a je na pani ministerku spravodlivosti Slovenskej republiky Máriu Kolíkovú a znie: „Pani ministerka, po generálovi Lučanskom, L. Krivočenkovi vám vo väzbe zomrel ďalší obvinený, P. Duchoň z kauzy zadržanej Zuzany Plačkovej. Koľko väzňov zomieralo ročne v minulom volebnom období?“ Pani ministerka, nech sa páči, máte slovo, päť minút na odpoveď.
J. Počiatek, minister financií SR: (2008-04-02):
Cieľom návrhu zákona je precizovať ustanovenia týkajúce sa finančnej kontroly a vnútorného auditu, zaviesť inštitút vládneho auditu a definovať predmet a zákonné pravidlá činnosti vládneho auditu. Zákon ďalej zavádza definíciu systému verejnej vnútornej finančnej kontroly, deklaruje základné prvky tohto systému, zahŕňajúc doteraz existujúce prvky a nové prvky. Zákon zároveň ustanovuje zodpovednosť Ministerstva financií Slovenskej republiky za rozvíjanie systému verejnej vnútornej finančnej kontroly ako prierezového nadrezortného orgánu a jeho právomoci v tejto oblasti. V návrhu zákona sú zohľadnené poznatky a skúsenosti nadobudnuté v procese aplikácie doteraz platného zákona č. 502 o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. a požiadavky novej legislatívy Európskych spoločenstiev a Európskej únie pre programové obdobie 2007 až 2013. V nadväznosti na vykonané zmeny v kontrolnom systéme sa zákonom zároveň novelizujú súvisiace zákony, a to zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov, zákon Národnej rady Slovenskej republiky č. 278/1993 Z. z. o správe majetku  štátu v znení neskorších predpisov, zákon č. 231/1999 Z. z. o štátnej pomoci v znení neskorších predpisov, zákon č. 440/2000 Z. z. o správach finančnej kontroly v znení neskorších  predpisov, zákon č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov a nakoniec zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Vzhľadom na uvedené žiadam o podporu tohto zákona. Ďakujem.
Hlina, Alojz, poslanec NR SR (2013-09-04):
Ďakujem vám veľmi pekne. Veľmi fakticky a mierne na faktickú poznámku človeka, ktorý chodí pokorovať ženy do McDonaldu. Prosím vás pekne, ten človek dal na mňa trestné oznámenie, že som ho ohováral. Viete, jak to celé dopadlo? Mne volali z polície, že mám ísť vypovedať. A ja som tomu vyšetrovateľovi povedal, prosím vás pekne, neobťažujte ma s takýmito hlúposťami! Keď každý úbožiak na mňa dá oznámenie, ja tam budem sedieť furt. Prosím vás pekne, mňa musíte predviesť. Kvôli Martvoňovi ma predveďte trebárs jak Mečiara z Elektry. Prosím vás, ja kvôli nemu a jeho hlúpym podaniam na políciu chodiť nebudem. To som mu povedal. Ale poradil som mu, ako môže s tou situáciou naložiť, že nech si tie tvrdenia, ktoré ja som údajne, jeho nimi poškodil, nech sa na to spýta tej osoby, ktorej sa to týka. Pani Melicherčíková. A by ste neverili, pani Melicherčíková bola vypovedať v tejto veci a potvrdila tie skutočnosti, ktoré som ja tvrdil, že tento človek bol schopný ísť cez celé mesto, sa napchávať hamburgermi, vystáť si to u nej a ešte sa jej spýtať, že: Zuzka, bolo ti to treba? Prosím vás pekne, vážení kolegovia SMER-u, máte medzi sebou úbožiaka, oberüber, oberüber, a ešte sa takto úboho chráni, ako sa chráni. Prosím vás pekne, ja budem zvedavý na konanie polície teraz po výpovedi pani Melicherčíkovej, lebo by sa to celé malo skrútiť. Malo by pokračovať konanie. Ako je možné, že Martvoňov počítač vypisoval to, čo vypisoval, vážení?! To by sa malo. Pán Martvoň, máte, jak sa unášate tou mocou, ktorou disponujte, s každou tu svojou taštičkou chodíte obťažovať tých ministrov. Už im leziete na nervy. Prosím vás pekne, ja budem zvedavý a zistím, že ako to bude pokračovať, či sa to náhodou neskrútilo. V normálnej krajine by sa to skrútilo. Pán kolega, vy sa jej raz ospravedlníte, ja vám to garantujem, že vy sa jej raz ospravedlníte.
Holeva, Viliam, poslanec NR SR (2013-03-19):
Ďakujem za slovo. V rozprave nevystúpili žiadni poslanci a nepodali žiadne pozmeňujúce a doplňujúce návrhy. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 26 spoločne, s odporúčaním schváliť.
Danko, Andrej, podpredseda NR SR (2024-01-24):
Nereagujete. Reagujte na poslanca Saba, prosím vás.
Kollár, Boris, predseda NR SR (2021-05-11):
Ďakujem za vystúpenie pánovi Sujovi. Pán poslanec, chcem vás poprosiť teraz, vaša faktická poznámka bola k veci a mne sa veľmi páčila, lebo naozaj máte pravdu v tom, čo hovoríte, a plne s vami súhlasím. Len chcem, milé poslankyne, milí páni poslanci, poprosiť, preberajú tento prenos kamery, a aby si ľudia nemysleli, že sedíme v krčme: „Rišo, díky“, „Janko, sevas“. Prosím vás pekne, oslovujme sa: „pán poslanec“, „pani poslankyňa“, prípadne „pán poslanec Takáč“. Ďakujem velice pekne za pochopenie. Ale s tou faktickou absolútne súhlasím. Teraz vystúpi ďalej pani poslankyňa Šusteková, pardon, Šuteková.
T. Cabaj, podpredseda NR SR: (2010-03-10):
S reakciou na faktické pán poslanec Simon.
Sulík, Richard, predseda NR SR (2010-12-15):
97. Prosím, hlasujte teraz. (Hlasovanie.) Prítomných 136 poslancov, hlasovalo 79 za, 39 proti, 18 sa zdržalo. Konštatujem, že sme schválili návrh novely zákona č. 309/2009 Z. z . o podpore obnoviteľných zdrojov energie. Teraz budeme hlasovať o návrhu uznesenia k návrhu doplnku č. 1 k návrhu na použitie majetku Fondu národného majetku Slovenskej republiky v roku 2010 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrh na použitie majetku Fondu národného majetku v roku 2011. Pán spoločný spravodajca, pán poslanec Solymos, máte slovo. (Hlasovanie o návrhu doplnku č. 1 na použitie majetku Fondu národného majetku Slovenskej republiky v roku 2010 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrh na použitie majetku Fondu národného majetku Slovenskej republiky v roku 2011 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov , tlač 137.)
P. Hrušovský, predseda NR SR: (2005-11-09):
(Hlasovanie.) 135 prítomných, 54 za, 63 proti, 18 sa zdržalo. Návrh sme neschválili. Prosím ďalšie návrhy.
M. Číž, podpredseda NR SR: (2006-12-14):
(Hlasovanie.) Prítomných je 141 poslancov, za 59 poslancov, proti 25 poslancov, zdržalo sa 56 poslancov, nehlasoval 1. Konštatujem, že tento návrh sme neschválili.
P. Farkas, poslanec: (2002-07-10):
J. Migaš, predseda NR SR: Prezentujme sa a hlasujme o tomto uznesení. (Ruch v sále.)
Zahorčák, Viliam, poslanec NR SR (2024-04-18):
Vážený pán predsedajúci, vážené kolegyne, kolegovia, v rozprave vystúpil jeden poslanec. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 1 písm. c) zákona o rokovacom poriadku prerokovať predložený návrh zákona v druhom čítaní.
Burian, Jozef, poslanec NR SR (2017-03-23):
Ďakujem pekne. Mám takú technickú vec. Pán poslanec Jurzyca, ten údaj o tých 99 %, on síce hovorí o niečom, ale je dosť relatívne nepresný. Lebo ten stav pohľadávok sa bere ako výber v danom roku. Ale to neznamená, že to bol predpis toho roku, o ktorom hovoríme. Čiže ak je to predpis z roku 2016 aj výber 99 %, to nehovorí o tom, koľko sa vybralo z pohľadávok pred rokom 2016. Čiže to by sme museli porovnávať údaj za rok daný, aký bol predpis a koľko bolo zaplatené. Tu už je potom presnejší údaj. Lebo potom je otázka, že ak je tam nejaká skladba pohľadávok, ktoré už dlhé roky neboli, by som povedal, dobytné, alebo ťažko dobytné. Len preto chcem upozorniť, že potom to neni akože celkom akože údaj a potom by sa muselo fakt definovať, čo je výber v danom roku alebo čo je teda zníženie, dá sa povedať, pohľadávok, ktoré sú výrazne po lehote splatnosti alebo po lehote splatnosti dokonca. A súhlasím s tým, čo povedal pán generálny riaditeľ, že tie nástroje nie sú zatiaľ tak silné. A chcem ubezpečiť pani poslankyňu Jurinovú, že tie letáky, ktoré dávala Sociálna poisťovňa po schválení včerajšieho zákona, sú ešte veľmi lichotivé. Ďakujem.
Hrnko, Anton, poslanec NR SR (2019-02-01):
Ďakujem, pani predsedajúca. Určite treba oceniť zápal pána poslanca Beblavého v jeho aktivitách, ale nechcel by som sa vyjadriť k obsahu jeho návrhu, ale k formálnej stránke. Ja si myslím, že poslanci by mali ctiť to, že do tejto snemovne boli zvolené určité strany, a hlásiť sa buď k tým stranám, za ktoré boli zvolení, alebo keď z nich odišli, ako nezávislé. Nie je seriózne vo vzťahu k voličovi, keď sa poslanec hlási k strane, ktorá nie je v parlamente, nebola overená v parlamente, a ktorú si vlastne v parlamente chce založiť. Takýmto spôsobom by sa vlastne nemalo pristupovať. Takže keď pán poslanec chce predložiť zákon, tak povie, buď som poslanec zvolený za stranu SIEŤ, alebo som nezávislý poslanec. To by bolo seriózne aj k nám, tu ktorí sedíme, aj k voličskej základni. Nuž ani neviem, či to hnutie, ku ktorému sa prihlásil pán poslanec, nejak úzko alebo širšej spolupracuje s Progresívnym Slovenskom. Možno by mu to aj bolo na škodu, keby sa k tomu prihlásil momentálne, keď ide o netransparentné tendre, ktorých sa zúčastňuje pán Štefunko. Ďakujem.
P. Paška, predseda NR SR: (2006-10-24):
Faktické poznámky na vaše vystúpenie nie sú. Končím rozpravu. Pán minister, chcete ešte reagovať? Nech sa páči.
P. Hrušovský, predseda NR SR: (2005-10-27):
(Hlasovanie.) 125 prítomných, 32 za, 50 proti, 42 sa zdržalo, 1 nehlasoval. Neschválili sme pripomienku pod bodom 1. L. Martinčeková, poslankyňa: Teraz môžeme pristúpiť k tretiemu čítaniu a k hlasovaniu o zákone ako o celku.
Beluský, Martin, poslanec NR SR (2019-02-05):
Ďakujem za slovo. Vážený pán podpredseda, vážené panie poslankyne, páni poslanci, poslanci za poslanecký klub Ľudovej strany Naše Slovensko Marian Kotleba, Milan Uhrík a Martin Beluský predkladajú do Národnej rady Slovenskej republiky návrh zákona, ktorým sa mení a dopĺňa zákon č. 120/1993 o platových pomeroch niektorých ústavných činiteľov. Zo znenia navrhovanej úpravy je zrejmý jej účel, ktorý vysvetlím v rozprave, do ktorej sa zároveň hlásim ako prvý. Ďakujem.
P. Hrušovský, predseda NR SR: (2005-05-18):
Nech sa páči, pani poslankyňa Bollová. D. Bollová, poslankyňa: Ďakujem pekne, pán predseda. Z toho, čo povedal pán Šulaj na adresu pani Schmögnerovej, bývalej ministerky financií, je možné odporučiť, aby jej založili registračnú kartu v Ústave pamäti národa, pretože jej činnosť alebo jej pôsobenie bolo veľmi nepriateľské a neprijateľné pre občanov tohto štátu. Ale problém, ktorý sa máme pokúsiť riešiť, je vážny a naliehavý. Ten začiatok, to bol taký len pokus o žart. Dovoľte mi malé zdržanie. Napísala mi občianka, ktorá sa v dôsledku krachu Horizontu nervovo zrútila. Vložila tam 40-tisíc. Po prepustení do domáceho liečenia poberá dôchodok 6 106 Sk. Nemá ani na základné platby spojené s bývaním, nieto ešte na lieky. Veľmi vás prosí, napísala mi to v liste: „Prosím všetkých poslancov, prijmite zákon, ktorý nás aspoň čiastočne odškodní, aby som nemusela ísť znovu do blázinca.“ Ďakujem pekne.
Paška, Pavol, predseda NR SR (2012-10-25):
(Hlasovanie.) 141 prítomných, 62 za, 69 proti, 10 sa zdržalo. Návrh sme neschválili.
Ďuriš Nicholsonová, Lucia, podpredsedníčka NR SR (2018-10-18):
Ďakujem pekne, pani spravodajkyňa. Otváram rozpravu. Písomne sa do rozpravy prihlásila za klub SaS pani poslankyňa Jana Kiššová a ako jednotlivec pán poslanec Pavelka. Nech sa páči, pani poslankyňa Kiššová.
Droba, Juraj, poslanec NR SR (2013-10-29):
Vážený pán predseda, v rozprave k predmetnej správe vystúpili štyria páni poslanci a pán Jozef Viskupič stiahol svoj procedurálny návrh, takže sa o ňom nebude hlasovať. Prosím, pán predseda, dajte teraz hlasovať o uznesení Národnej rady Slovenskej republiky, ktorým Národná rada Slovenskej republiky berie na vedomie správu o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí za rok 2012 a návrh programu štátnej politiky vo vzťahu k Slovákom žijúcim v zahraničí na rok 2014. Ďakujem.
Huba, Mikuláš, poslanec NR SR (2014-07-08):
Ďakujem pekne, pani predsedajúca, za slovo. Oceňujem skutočnosť, že kolega Kaník tu celkom dobre a výstižne zrekapituloval mnohé z toho, čo sa tu povedalo v prvej časti k tomuto návrhu zákona minulý týždeň. Nechcem samozrejme opakovať to, čo povedal, ale chcem upozorniť na určitý inovatívny prvok, ktorý vniesol do tejto rozpravy svojím poukázaním na dve skutočnosti, obe takpovediac terminologického charakteru. Jednak to bol poukaz na tú veľkú schopnosť a veľkú snahu používať eufemizmy, keď sa do pekného obalu zdanlivo ušľachtilých zámerov zabalí zlý a škodlivý obsah, čo je vyslovene tento prípad, ako sa tu už presviedčame navzájom druhý deň, a to je ten zlý zámer vývozu vody, ktorý balíme do pekného obalu údajnej ochrany strategických záujmov štátu a ochrany vody pred vývozom. Je to taký logický nezmysel, ktorý tu ešte nikto vlastne nedokázal vysvetliť, ani sa vysvetliť podľa môjho hlbokého presvedčenia nedá. No a ten druhý terminologický trik, na ktorý správne poukázal poslanec Kaník, je to používanie tých neštandardných nezadefinovaných pojmov, ktoré sa nevyskytujú ani v našom právnom poriadku, ani v právnom poriadku Európskej únie, čím sa má vytvoriť dojem, že sa vlastne európske právo neporušuje, pretože tieto pojmy ani nepoužíva. Skutočnosť je však taká, že ten návrh je v zjavnom rozpore s duchom a zámermi, ktoré sleduje európska smernica o vode a vodná politika EÚ. (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-09-16):
Takže prerušujem rokovanie o tomto bode programu, budeme pokračovať v rokovaní zajtra. Kolegyne, kolegovia, želám ešte pekný večer a uvidíme sa zajtra o 9.00 hodine. (Prerušenie rokovania o 19.02 hodine.)
Kotleba, Martin, poslanec NR SR (2019-09-25):
Z tejto strany už sa tak teším na vás... (Povedané so smiechom.)
Grendel, Gábor, podpredseda NR SR (2022-10-20):
Vyhlasujem rozpravu za skončenú. Želá si záverečné slovo pani navrhovateľka? Nech sa páči.
Viskupič, Marián, poslanec NR SR (2020-04-29):
Ďakujem za slovo. Pán minister, ďakujem za vaše slová, ďakujem za nás všetkých, čo žijeme na vidieku obklopený zelenými púšťami, za nás všetkých, ktorí fakt na poliach pravidelne vidíme hlavne veľké postrekovacie stroje a prázdne včelie úle. Aj nám ste práve zapli svetlo na konci tunela. Ďakujem, ďakujem.
Hrnčiar, Andrej, podpredseda NR SR (2018-06-12):
Pán poslanec Baška.
Novotný, Viliam, poslanec NR SR (2013-05-23):
K tomu, čo pred chvíľou povedal pán poslanec Hlina, je veľmi ťažké niečo povedať, ale myslím si, že je správne, že o tom hovorí na tomto mieste a že aj upozorňuje na to, aké boli okolnosti zásahu, lebo sa to naozaj môže týkať ktoréhokoľvek občana. Ale rád by som podčiarkol hlavne tú časť jeho vystúpenia, keď apeluje na to, že občania, ktorých sa to ako keby nedotýkalo, by nemali nechať takúto vec len tak. Nemalo by ich to nechať chladnými. Mali by na to reagovať. Mali by povedať, že toto nie je správne, lebo niekedy inokedy sa to môže týkať aj ich. A pomôžem si možno takou paralelou. Niekde som to čítal. Písal to jeden katolícky nemecký biskup, ktorý zomrel v koncentračnom tábore a popisoval obdobie, neblaho známe obdobie rokov 1933 – 1939 v Nemecku. A popisoval to veľmi pekne: „Keď prišli pre Židov, nepovedal som nič, lebo som nebol Žid. Keď prišli pre odborárov, tiež som nič nepovedal, lebo som nebol odborár. Keď prišli pre komunistov, tiež som nič nepovedal, lebo som nebol komunista. A keď prišli po mňa, už nebolo nikoho, kto by niečo povedal.“ Nad tým by sme sa možno v tejto chvíli mohli trošku zamyslieť. Ďakujem pekne. (Potlesk.)